1019 पदों के लिए आयोजित परीक्षा में महज 866 का हुआ सिलेक्शन
Rajasthan (RSMSSB) Lab Assistant Recruitment Exam Final Result राजस्थान कर्मचारी चयन बोर्ड ने लैब अस्सिस्टेंस भर्ती परीक्षा का फाइनल रिजल्ट जारी कर दिया है। पिछले साल 28 से 30 जून तक 3 दिन
राजस्थान कर्मचारी चयन बोर्ड ने लैब अस्सिस्टेंस भर्ती परीक्षा का फाइनल रिजल्ट जारी कर दिया है। पिछले साल 28 से 30 जून तक 3 दिन 6 पारियों में 1019 पदों के लिए भर्ती परीक्षा का आयोजन किया गया था। जिसमें से बोर्ड ने 866 अभ्यर्थियों को मेरिट के आधार पर सिलेक्ट किया है। इनमें माद्यमिक शिक्षा विभाग के लिए 369 और कृषि विभाग के लिए 10 अभ्यर्थियों का सिलेक्शन हुआ है।
वहीं कॉलेज शिक्षा में प्रयोगशाला सहायक विज्ञान के पद पर 283, भूगोल के पद पर 113 और गृह विज्ञान के पद पर 36 अभ्यर्थियों का सिलेक्शन किया गया है। इसके साथ ही राज्य विधि विज्ञान प्रयोगशाला विज्ञान के पद पर 12 और कनिष्ठ प्रयोगशाला सहायक विज्ञान के पद पर 43 अभ्यर्थियों का सिलेक्शन हुआ है। ऐसे में अब सिलेक्ट होने वाले अभ्यर्थियों की पोस्टिंग फाइनल मेरिट के आधार पर की जाएगी।
बता दें कि राजस्थान कर्मचारी चयन बोर्ड द्वारा आयोजित की गई इस भर्ती में शिक्षा विभाग में लैब असिस्टेंट साइंस के 461 पद, एग्रीकल्चर डिपार्टमेंट में लैब असिस्टेंट साइंस के 16 पद, राजस्थान स्टेट फॉरेंसिंक साइंस लैब में लैब असिस्टेंट साइंस के 14 पद और जूनियर लैब असिस्टेंट के 48 पद, कॉलेज एजुकेशन कमिश्नरेट में लैब असिस्टेंट साइंस के 208 पद, लैब असिस्टेंट ज्योग्राफी के 133 पद, लैब असिस्टेंट होम साइंस के 39 पद सहित कुल 1019 पदों पर भर्ती की जानी थी। लेकिन 866 अभ्यर्थियों का ही फाइनल सिलेक्शन हो पाया थाई।
सैलरी
लैब असिस्टेंट के लिए पे-मैट्रिक्स लेवल-8 और जूनियर लैब असिस्टेंट का वेतनमान पे-मैट्रिक्स लेवल-5 के तहत सैलरी दी जाएगी। हालांकि शुरूआती 2 साल प्रोबेशन पीरियड में फिक्स वेतनमान पारिश्रमिक दिया जाएगा।
ऐसे चेक कर सकेंगे रिजल्ट
